Red Lodge i Montana er et meget tæt samfund.
Alle kender alle.
VELKOMMEN TIL RED LODGE
Alle talte om dette drab.
Og alle havde deres egne teorier om, hvorfor det skete, og hvad der var sket.
I USA BLIVER MERE END 14.000 MENNESKER MYRDET HVERT ÅR
OVER 50% AF DISSE MORD BLIVER BEGÅET AF EN VEN ELLER NABO
Jeg husker første gang, jeg var i retten.
De så alle anderledes på mig, som om…
…jeg var et monster.
DETTE ER HISTORIEN OM INDSAT #2064919
Jeg forsøgte at fortælle dem, at det ikke var med vilje.
Jeg er ikke en koldblodig morder.
Det var på ingen måde
min intention at gøre min bedste ven fortræd.
EN NETFLIX-SERIE
CROSSROADS FÆNGSEL SHELBY, MONTANA
-Er vi klar? -Vi er klar.
Okay.
Jeg hedder Thomas Schifferns.
Jeg er 37 år gammel.
Jeg sidder lige nu fængslet i Shelby i Montana
for drabet på min bedste ven.
DEN 19. FEBRUAR 2018 SKØD THOMAS "TJ" SHICFFERNS
PÅ JIMMY MCGREGOR OG DRÆBTE HAM
Jeg blev født i 1984 i Kern County i Californien.
Da jeg var fire år, blev mine forældre skilt.
Min far blev gift igen med min stedmor.
Livet blev hårdt for mig.
Min stedmor kunne slet ikke lide mig.
Jeg var ofte låst inde i et rum.
Jeg måtte ikke komme ud og lege.
Jeg måtte nærmest intet, udover at gå i skole og komme hjem.
Det fortsatte stort set gennem hele min barndom.
DA HAN VAR 15, FLYTTEDE TJ OG HANS FAMILIE TIL RED LODGE I MONTANA
Der blev det virkelig slemt.
Jeg blev taget i at ryge på min brors værelse en dag.
Min stedmor blev sur over det,
og samme aften smed de mig ud af bagdøren og bad mig aldrig komme tilbage.
DA HAN VAR MELLEM 16 OG 19 ÅR, GLED TJ IND I ET SMÅKRIMINELT LIV
I 2004 BLEV HAN DØMT FOR INDBRUD OG TYVERI,
OG HAN TILBRAGTE DE NÆSTE TI ÅR INDE OG UDE AF FÆNGSEL
TJ BLEV LØSLADT I 2014, MEN HAVDE SVÆRT VED AT FINDE ARBEJDE I RED LOGDE
Red Lodge er en skisportsby.
FORHOLD PÅ LØJPERNE
Der er mange rige mennesker.
Når man først er på politiets radar,
er de efter en resten af livet.
RED LODGE POLITIAFDELING
Fordi jeg er dømt forbryder, og på grund af den jeg var,
ville ingen nogensinde ansætte mig.
PÅ DETTE TIDSPUNKT BEGYNDTE TJ AT DATE EN KVINDE KALDET SHILO
Hun var fantastisk.
Hun forstod, hvad jeg havde været igennem, og dømte mig ikke.
For en gangs skyld i mit liv
blev jeg ikke dømt for min fortid.
INDEN FOR ET ÅR VAR DE FLYTTET SAMMEN,
OG TJ FANDT ARBEJDE HOS ET BYGGEMARKED
Jeg reparerede motorsave og skar træ for dem.
Jeg svejsede meget for dem.
Og der mødte jeg Jim.
Han var en lille, skrøbelig mand med hvidt skæg.
Han røg altid sin pibe. Han havde den altid på sig,
når han sad ved pejseovnen.
Jeg sad bare der og lyttede til hans historier.
Fra hans tid på en ranch.
KORT EFTER DE BLEV VENNER, FANDT TJ UD AF, AT JIMMY BOEDE ALENE I EN HYTTE
Det kommer tit under frysepunktet i Red Lodge.
Jims hytte havde ingen varme eller vand.
Han havde intet sted at gå hen i kulden.
Så Shilo og jeg besluttede at invitere ham ind i vores hjem.
I JANUAR 2018 FLYTTEDE JIMMY IND HOS TJ
Jeg og Jim blev uadskillelige.
Overalt hvor jeg var, var Jim. Overalt hvor Jim var, var jeg.
Vi tog ud og skød en del.
Vi fiskede meget. Vi gjorde alt.
Han elskede naturen.
Det var godt indtil den forfærdelige dag.
DEN 19. FEBRUAR 2018 HAVDE TJ OG JIMMY PLANLAGT EN FISKETUR
Det var en almindelig dag.
Vi stoppede ved butikken og købte øl.
Vi kørte ud af byen.
Vi fortsatte til et sted, der vist hedder Bear Tract.
Vi trak ind.
Jeg steg ud.
Jeg sagde: "Floden er frossen her.
Jeg gider ikke at fiske her."
Jim steg ud, og han havde sin .357-pistol på sig.
Vi gjorde, hvad vi elskede og begyndte at skyde.
Først skød vi på træerne.
Han prøvede at snurre den på fingeren.
Jeg sagde, han lignede Billy the Kid.
"Du ligner Billy the Kid med den der."
Han snurrede ikke rigtigt. Han prøvede bare.
Han prøvede at lave bevægelsen. Det var så sjovt.
På det tidspunkt havde vi drukket hele dagen,
så vi hyggede os bare.
Jeg sagde: "Lad mig se pistolen. Jeg vil prøve."
Jeg ville se, om jeg kunne gøre som ham.
Han gav mig pistolen, og jeg husker, der var to kugler tilbage.
Jeg ville prøve at snurre den og lege cowboy,
ligesom Billy the Kid, for at se, om jeg kunne.
Jeg husker at snurre den frem, og pistolen gik af.
Jeg husker at se Jim falde til jorden.
På det tidspunkt var jeg…
Jeg fattede vel ikke, hvad der lige var sket,
for jeg havde ikke forventet, at pistolen gik af sådan.
Jeg gik over til Jim og greb fat i hans ben…
Jeg sagde: "Hold op med at fjolle, Jim."
Jeg mærkede hans slappe ben, og jeg vidste, noget var galt.
Og…
Da så jeg blodet i sneen.
Det føltes, som om min sjæl blev revet ud af min krop.
Fordi jeg vidste, at Jim ikke var der længere.
UNDER 72 TIMER EFTER SKYDERIET
BLEV TJ ANHOLDT OG SIGTET FOR DRABET PÅ JIMMY
Jeg har sagt så mange gange, at det var et uheld.
De påstod, at jeg havde fået Jim på knæ,
og at jeg sigtede med pistolen mod hans baghoved og skød ham.
Jeg vil ikke lyve om, hvad der skete. Jeg er ikke…
…en koldblodig morder.
Det var ikke med vilje.
Jeg prøvede at sige, jeg aldrig ville skade Jim.
Det var et uheld.
Jeg tænker ofte på Jim.
Han var min eneste ven.
DA HAN STOD OVER FOR EN MULIG DØDSDOM,
INDGIK TJ EN AFTALE MED ANKLAGEREN
HAN ERKLÆREDE SIG SKYLDIG TIL GENGÆLD FOR EN LIVSTIDSDOM
MED MINDST 30 ÅR AFSONET
VELKOMMEN
Da Jimmy blev fundet død, blev jeg knust.
Mit hjerte var knust.
Og da jeg hørte, at så blid en sjæl
blev taget på så voldsom en måde…
Det gjorde bare det hele værre.
Jeg er John Price,
og en af mine bedste venner var Jimmy McGregor.
Når jeg arbejder på et kranie som dette, tænker jeg på Jimmy.
Tanken om, at han kigger ned og ser, at jeg bevarer
nogens jagtminde for livet.
Da det skete i sådan en lille by,
var der mange rygter.
Folk spekulerer stadig.
De prøver at finde et motiv.
Den slags sker ikke i Red Lodge.
Jimmy var en venlig og blid mand.
Han havde altid et smil og mødte dig med et håndtryk.
Han ville vide, hvordan familien havde det.
Jimmys forhold til penge var, at han havde meget få.
Han havde ikke en rød reje.
Jimmy fortalte, at han havde fået hjælp af en lokal kvinde
til at søge om kontanthjælp.
Han indså, at han ville få et engangsbeløb i begyndelsen,
og så sin månedlige betaling.
Vi var bare så glade for, at han endelig nåede det stadie,
hvor han havde en stabil indkomst, han kunne leve af i løbet af året.
Red Lodge er en meget lille by.
Så der går ikke lang tid, før det rygtes,
at Jimmy endelig ville få sin kontanthjælp.
DET VAR OMKRING DET TIDSPUNKT, HVOR JIMMY FIK PENGENE,
AT TJ BLEV VENNER MED HAM
TJ var meget opsat på Jimmy,
hvad angår hans følelser og sådan.
Det var, som om han havde et motiv til at opbygge det forhold.
Jeg fandt ud af, at Jimmy var flyttet ind hos TJ og hans kone Shilo,
og vi var alle bekymrede.
Jim og jeg blev uadskillelige.
Overalt hvor jeg var, var Jim. Overalt hvor Jim var, var jeg.
Jeg tænker ofte på Jim,
for han var min eneste rigtige ven.
Jeg ville gøre alt for den fyr.
Det er løgn.
Han får det til at lyde, som om han og Jimmy var bedste venner,
hvilket var langt fra tilfældet.
TJ og Jimmys forhold var udelukkende af bekvemmelighed.
TJ spillede rollen til perfektion for at udnytte Jim.
TRE UGER FØR SKYDERIET HAVDE JIMMY BRUGT 3.000 DOLLARS PÅ EN NY TRUCK
Jeg opdagede, at Jimmy havde købt en truck.
Det var bekymrende, for Jimmy kørte ikke bil.
Så han havde ikke brug for den.
Jeg føler, at han blev udnyttet.
At TJ havde brug for en bil og udnyttede ham.
Jeg tror, at TJ gjorde det for pengene.
Han vidste, Jimmy havde penge, og at dræbe ham
var den hurtigste måde at få fingrene i dem på.
LUKKET RESTEN AF SÆSONEN
EFTER SKYDERIET MELDTE TJ IKKE JIMMYS DØD TIL POLITIET
TO DAGE SENERE BLEV JIMMYS TRUCK FUNDET FORLADT VED EN FJERN LEJRPLADS
Jeg er Josh McQuillan. Jeg er sherif i Red Lodge i Montana.
Lige nu er vi på vej syd ud af Red Lodge.
Dette er området, hvor vi fik et opkald om,
at Jimmys bil var blevet fundet.
Det var meget usædvanligt, at vi fandt Jimmys bil helt hernede.
Området får regelmæssigt besøg om sommeren af folk på lejrtur,
men ikke så meget om vinteren.
På det tidspunkt var sneen her langt over 45 centimeter dyb.
Folk kommer ikke her, når der er så meget sne.
Da vi kørte ned, så vi bilen,
og der var blod på jorden.
Slæbemærker førte os over til denne vold,
der falder ned i Rock Creek.
POLITIETS BILLEDER
Vi kunne se Jimmys lig, dækket af sne, liggende på ryggen,
og han var tydeligvis blevet slæbt halvvejs ned ad volden.
Vi kunne tydeligt se, at der var ét skudsår i hovedet.
Stedet kan ikke ses fra vejen.
Så hvis vi ikke havde fået det tip,
og var kommet herned, da vi gjorde,
havde vi nok ikke fundet ham før til foråret,
hvor der kommer flere mennesker i dette område.
Det var tydeligt, at den, der havde gjort det ved Jimmy,
havde forsøgt at skjule hans lig, og ikke på at hjælpe ham.
KORT EFTER DRABSEFTERFORSKNINGEN BEGYNDTE,
BLEV TJ DEN HOVEDMISTÆNKTE
HAN BLEV ANHOLDT PÅ MISTANKE OM DRAB OG AFHØRT AF EFTERFORSKERNE
POLITIETS OPTAGELSER
Hvad har jeg gjort?
Du legede en leg.
-Jeg… Hvad har jeg gjort? -Du dræbte nogen.
Nej, for fanden… Jeg har slet ikke nosserne til det. Seriøst?
Jeg er meget seriøs.
SELVOM HAN FØRST PÅSTOD IKKE AT KENDE NOGET TIL JIMMYS DØD,
INDRØMMEDE TJ TIL SIDST AT HAVE AFFYRET DET DRÆBENDE SKUD
Det var en ulykke. Det var ikke meningen.
Så snart jeg trak hanen tilbage, gik pistolen af.
Og jeg så Jimmy falde.
Og det skræmte mig.
DEN 22. FEBRUAR 2018 BLEV THOMAS "TJ" SCHIFFERNS
SIGTET FOR OVERLAGT DRAB
Jeg ved ikke, hvad der skete den dag.
Kun TJ og Jimmy ved, hvad der skete den dag.
Og det vil jeg ikke spekulere i.
Jeg ved, de brugte meget tid sammen,
hvor de legede med våben og drak, hvilket er en dårlig kombination.
Mit navn er Suzanne Russell, og jeg er TJs svigermor.
Hvorfor skulle TJ dræbe Jimmy?
Han elskede Jimmy.
Han sagde altid: "Jeg elsker Jimmy." Jimmy var hans bedste ven.
Jeg besøgte dem, omkring en uge før det skete.
Alle var glade, grinede og var venner.
POLITIET PÅSTOD, AT TJ'S MANGLENDE ANMELDELSE AF JIMMYS DØD INDIKEREDE,
AT DET VAR EN OVERLAGT HANDLING
Folk med fornuften i behold ville nok ringe til alarmcentralen,
hvis de skød nogen ved et uheld.
Men TJ var dødbange.
Ingen i Red Lodge kunne lide TJ.
Så selvom det var et uheld, ville ingen tro ham.
Jeg tror, han flygtede fra det, fordi han ikke havde fornuften med sig.
Det kan jeg godt forstå.
Jeg retfærdiggør det ikke, men jeg kan forstå, han ville gøre det.
TJ havde mange problemer som barn.
Jeg vil ikke tale for meget om hans privatliv,
men der var mishandling.
Han havde det hårdt.
SKOLEBUS
RED LODGE SKOLEDISTRIKT #1
Han er sentimental, han græder over film. Han er blid og venlig.
Var sagen kommet for retten,
havde TJ ikke haft en chance,
for dette er et lille samfund, og han var skurken.
Alle var ligeglade med TJ.
Jimmy var elsket i dette samfund. Og de mente, at TJ var et monster.
EFTER TJS ANHOLDELSE GIK HANS FORHOLD MED SUZANNES DATTER SHILO I STYKKER
Folk ved, at jeg er TJs svigermor, og at jeg har kontakt med TJ.
Folk siger: "Taler du med ham? Hvorfor gør du det?"
"Hvorfor skulle jeg ikke tale med ham?"
Hvem har han at gå til? Jeg er alt, han har lige nu.
Jeg hedder Dave Beuscher.
Jeg ejer AY Supply-byggemarkedet i Red Lodge, Montana.
Jeg har haft hjælp fra mange mænd,
der stod hårdt i det.
Folk dukker op og er sultne og har brug for en dags arbejde.
TJ havde brug for arbejde…
TJS TIDLIGERE ARBEJDSGIVER
…og kunne ikke finde noget.
Det gik ret godt i starten.
Da TJ arbejdede for mig,
lod jeg TJ og hans kone Shilo bo i et hus,
som jeg ejede ti kilometer den vej.
Jeg vendte et blindt øje til,
at de nogle gange ikke kunne betale leje.
Jim var en nabo, der boede et par gader væk.
Han var en flink fyr.
Vi havde en masse fyre, der hang ud.
TJ og Jim mødte hinanden her,
og de blev en slags venner.
Men anden fyr her i butikken sagde,
at det var som at blande benzin og tændstikker.
Han tænkte vel mindre om TJ, end jeg gjorde.
I LØBET AF DRABSEFTERFORSKNINGEN
FANDT POLITIET UD AF, AT JIMMY HAVDE HAFT 8.000 DOLLARS I ET PENGESKAB HOS TJ
EFTER TJS ANHOLDELSE OPDAGEDE POLITIET, AT JIMMYS PENGESKAB VAR ÅBENT OG TOMT
POLITIET FANDT DEREFTER 1.500 DOLLARS
BLANDT TJS EJENDELE HOS EN VEN
Mig og Shilo var jo nærmest gift,
for vi havde boet sammen så længe.
I lang tid havde jeg kigget på smykkereklamer på TV,
og jeg ville gerne købe hende en rigtig vielsesring.
Så jeg havde bedt ham, jeg arbejdede for, Dave ved AY Supply,
om penge til at købe hende en ring,
og han lånte mig nogle penge.
Jeg ved ikke, hvor meget. Et par tusind.
Det var et par dage, før alt det her skete.
Det er skørt.
Jeg har aldrig lånt ham 2.000 dollars.
Ikke så vidt jeg ved.
Og slet ikke et par dage før denne forbrydelse.
På intet tidspunkt kom TJ til mig med den historie og sagde:
"Jeg er nødt til at købe Shilo en flot ring."
Det har han aldrig sagt til mig.
Det skete bare ikke. Han lånte ikke 2.000 dollars af mig.
Og jeg ville aldrig tiltro TJ så mange penge.
Jeg kendte ham godt nok til, at jeg ikke skulle give ham penge,
om det så var til en vielsesring eller ej.
CARBON COUNTY DOMHUS
TRODS INDRØMMELSEN OM AT HAVE SKUDT JIMMY,
HAR TJ ALTID PÅSTÅET, AT PISTOLEN GIK AF VED ET UHELD
Jeg husker, jeg snurrede den frem,
og min tommelfinger sad på hanen.
Da pistolen kom tilbage igen,
var mit første instinkt at presse med fingeren, og pistolen gik af.
Det var så højt. Det skræmte mig.
Jeg husker at se Jim falde til jorden.
På det tidspunkt var jeg bare…
Jeg fattede vel ikke, hvad der lige var sket,
for jeg havde ikke ventet, at pistolen ville gå af sådan.
Er jeg skyldig i at dræbe nogen? Absolut. Det gjorde jeg.
Er jeg skyldig i overlagt drab
og med vilje at have slået min bedste ven ihjel? Absolut ikke.
Det, TJ sagde, er noget vrøvl.
Jeg ved ikke, hvorfor TJ ikke vil indrømme, hvad der skete den dag.
BEVIS EJER: MCGREGOR, JAMES EDWARD
Dette er mordvåbenet.
Som I kan se, er det en .357'er.
King Cobra-revolver.
Det er en ret tung pistol.
TJ siger, at han snurrer den rundt om fingeren
og ved et uheld trækker den her tilbage.
Man kan se, det kræver en del pres at trække den tilbage.
Det kræver en indsats.
Og så samtidig at trykke på aftrækkeren.
Det her er ikke noget, man gør ved et uheld.
Det er en bevidst handling. Og Jimmy står tilfældigvis lige foran ham.
Hvis man ser på obduktionsbilledet, kan man se kuglens bane,
og det er et direkte skud.
Kuglen går direkte ind i ham,
går ind og ud af hans hoved i den linje.
Så jeg tror ikke på TJ, og jeg tror ikke,
at det er tilnærmelsesvist muligt, at det skete.
MONTANAS SHERIFFER STØTTER RETTEN TIL AT BÆRE VÅBEN
I MERE END ET ÅR EFTER ANHOLDELSEN PÅSTOD TJ AT VÆRE USKYLDIG
OTTE UGER FØR DOMSAFSIGELSEN
GIK HAN MED TIL EN AFTALE
RETSSAL
CARBON COUNTY ADVOKAT
Det var en stærk sag fra starten.
Og vi var klar til at tage i retten,
da vi hørte, han var klar til at kende sig skyldig.
RETSSAL
Hvad gør man, hvis man ved et uheld skyder sin ven i hovedet?
Ringer man til politiet eller efter en ambulance?
Eller tager man deres penge?
Slæber man deres lig til floden, hvor det er sværere at finde?
Der er intet af det, han gør, der antyder nogen form for bekymring for hans ven.
DEN STORSLÅEDE DELSTAT MONTANAS SEGL
Jeg hedder Alex Nixon. Jeg er anklageren i Red Lodge i Montana.
Det er svært at tro, at det var andet end et mord,
og vi var sikre på, at vi kunne få en dom.
Vi havde en direkte indrømmelse af, hvad der skete den aften.
CENTRALT FOR NIXONS SAG VAR
EN UNDERSKREVET ERKLÆRING FRA EN AF TJS ÆLDSTE VENNER KRISTEN
I SIN ERKLÆRING AFSLØREDE HUN, AT TJ HAVDE TILSTÅET AT HENRETTE JIMMY
TJ fortæller Kristen, at han havde dræbt manden,
fordi han var hjemløs og respektløs.
HAN SAGDE: "JEG HAR DRÆBT NOGEN."
Hun sagde, han tiggede for sit liv.
HAN SATTE PISTOLEN MOD FYRENS HOVED, OG HAN TIGGEDE FOR SIT LIV
HAN SAGDE, AT HANS ØJE POPPEDE UD
Hun sagde, at TJ beskrev at slæbe liget hen,
så det var sværere at finde.
Det var stort,
for det viste ikke en person, der angrede eller var medfølende,
fordi han lige havde dræbt sin såkaldt bedste ven.
Det viste en person, der var vred og følte sig som et offer,
fordi han ikke fik respekt.
Han blev ikke værdsat.
Man hørte nogen beskrive et brutalt og koldblodet mord.
Det var alt andet end et uheld.
Det fik mig til at lyde som et monster.
De påstod, at jeg havde fået Jim på knæ,
og at jeg sigtede med pistolen mod hans baghoved og skød ham,
hvilket ikke engang er tæt på sandheden.
Når jeg hører dette, lyder det til, at TJ påstår,
at historien om Jimmy på knæ
blev skabt af efterforskerne,
selvom det er ham selv, der er ophav til den historie.
Det er historien, han fortalte Kristen.
Hvad den endelige motivation var for at dræbe Jimmy, det ved jeg ikke.
Det vigtige var, at TJ uden tvivl havde dræbt Jimmy.
Det handlede bare om, hvilken historie man troede på.
I sidste ende vil TJ bare have, man ikke tror, han er morder,
bare en lorteven.
FIRE MÅNEDER EFTER FØRSTE INTERVIEW
GIK TJ MED TIL AT SVARE PÅ YDERLIGERE SPØRGSMÅL
Jeg ved ikke, hvordan jeg skal forsvare mig mere.
Jeg ved ikke, hvordan jeg skal overbevise folk.
Hvis jeg havde holdt mund, nægtet og løjet om det hele,
sad jeg nok ikke her i dag.
Ja, jeg gik ikke til politiet i starten. Jeg var rædselsslagen.
Jeg havde lige dræbt nogen.
Sæt dig selv i mine sko i de 30 sekunder. To sekunder.
Det splitsekund har ændret mange menneskers liv.
Jeg forstår, hvorfor mange ikke stoler på mig,
eller ikke vil tro mig.
Det forstår jeg.
Og det kan jeg ikke gøre noget ved.
Det kan jeg ikke gøre noget ved.
Dette er mordvåbenet.
TJ taler om, at han snurrer den om fingeren,
og trækker den her tilbage ved et uheld.
Det kræver pres,
mens man trykker på aftrækkeren.
Det gør man ikke ved et uheld. Det er en overlagt handling.
Så siger vi vel det…
Så siger vi det.
Han siger: "Det kræver meget pres." Det krævede ikke meget pres.
Jeg har skudt med den pistol hundredvis af gange.
Den selvsamme pistol.
Jeg og Jimmy skød hele tiden.
Det er ret overbevisende at se sheriffen,
når han viser, hvor svært det er.
Det tror jeg gerne.
Han spillede sikkert fint skuespil,
så det virkede sværere, end det er.
For det er ikke så svært.
Han prøver at få det til at lyde, som om…
"Det er kun én måde, det er sådan, og sådan må det være sket."
Det er løgn.
Jeg er ligeglad med, hvad folk tror. Jeg var der. Jeg ved, hvad der skete.
Jeg ville aldrig såre nogen med vilje.
Aldrig før og aldrig nu. Jeg er ikke den type.
Så alle, der siger andet, tager fejl?
Fuldstændig.
De er løgnere.
Jeg ville gerne sige direkte til dem: "Du er en løgner."
Hvad har jeg at miste? Jeg har en livstidsdom.
Jeg dræbte en mand. Den mand var min bedste ven.
Og jeg er meget ked af det.
Jeg kan ikke beskrive, hvor ked af det jeg er.
Tekster af: Jesper Sodemann